
ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης 339/2011

ΘΕΜΑ: Εξέταση αίτησης του 7ου δημοτικού σχολείου Πύργου, με την οποία ζητείται η τοποθέτηση πινακίδας απαγόρευσης εισόδου οχημάτων στην ανώνυμη δημοτική οδό έμπροσθεν του σχολείου

    
Στον Πύργο και στο Δημοτικό Κατάστημα σήμερα την 29η του μηνός Αυγούστου του έτους 2011, ημέρα Δευτέρα και ώρα 19:00μ.μ., το Δημοτικό Συμβούλιο Πύργου συνήλθε σε τακτική συνεδρίαση, κατόπιν της με αριθμό πρωτ. 39587/25-08-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ.:

ΠΑΡΟΝΤΕΣ: 
1.Καννής Ευστάθιος – Πρόεδρος, 2.Σκαρτσιάρης Παναγιώτης – Αντιπρόεδρος, 3.Τζουανόπουλος Δημήτριος – Γραμματέας, 4.Καράμπελας Αντώνιος, 5.Παναγόπουλος Ιωάννης, 6.Παναγόπουλος Βασίλειος, 7.Αργυρόπουλος Ιωάννης του Γεωργίου, 8.Αριστειδόπουλος Χαράλαμπος, 9.Βαρελάς Ιωάννης, 10.Θεοδωρέλος – Χαρίτος Γεώργιος, 11.Δημουλιάς Λεωνίδας, 12.Κωνσταντόπουλος Σπυρίδων, 13.Τζίνη Διονυσία, 14.Μπίρμπας Κων/νος, 15.Ανδρικόπουλος Ανδρέας, 16.Ανδρικόπουλος Φώτιος, 17.Αντωνέλος Δημήτριος, 18.Λιατσής Γαβριήλ – Επικεφαλής της Μείζονος Μειοψηφίας, 19.Ανδριόλας Γεώργιος, 20.Γιαννακούλιας Θεόδωρος, 21.Σεϊντής Βασίλειος, 22.Λιατσής Δημήτριος, 23.Γεράνιος Κων/νος, 24.Αγγελακοπούλου Ανδριάνα, 25.Γιάνναρος Χρήστος – Επικεφαλής της παράταξης «Λαϊκή Συσπείρωση», 26.Καραμπέτσος Αθανάσιος, 27.Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1.Κοτσιλίμπας Γεώργιος, 2.Ζέκιος Λεωνίδας, 3.Φραγκαντώνης Παναγιώτης, 4.Αργυρόπουλος Ιωάννης του Παναγιώτη, 5.Δημόπουλος Φώτιος, 6.Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης, για το συγκεκριμένο θέμα προσκλήθηκε στη συνεδρίαση με την  αριθμ.πρωτ. 39587/25-08-2011 έγγραφη πρόσκληση του Προέδρου και ο Πρόεδρος της Δημοτικής Κοινότητας Πύργου, κος Σπύρος Δαρζέντας, ο οποίος δεν προσήλθε αν και νόμιμα κλήθηκε. Τον Πρόεδρο αναπλήρωσε νομίμως (άρθρο 81 § 3 του Ν.3852/2010) ο Αντιπρόεδρος της Δημοτικής Κοινότητας,  κος Γεώργιος Λαμπρόπουλος.

Στη συνεδρίαση, για την τήρηση των πρακτικών, παρίστατο  η υπάλληλος του δήμου Παναγιώτα Λιβέρη.

---------


Ακολούθως ο Πρόεδρος έθεσε υπόψη του Δημοτικού Συμβουλίου το 7.1  θέμα της ημερήσιας διάταξης με τίτλο «Εξέταση αίτησης του 7ου δημοτικού σχολείου Πύργου, με την οποία ζητείται η τοποθέτηση πινακίδας απαγόρευσης εισόδου οχημάτων στην ανώνυμη δημοτική οδό έμπροσθεν του σχολείου» και ανέφερε τα εξής:


«H Επιτροπή Ποιότητας Ζωής, με την 70/2011 απόφασή της, η οποία ελήφθη κατόπιν
· της αριθμ.πρωτ. 11736/11-04-2011 αίτησης του συλλόγου γονέων και κηδεμόνων του 7ου δημοτικού σχολείου Πύργου με την οποία ζητείται η τοποθέτηση κατάλληλης ρυθμιστικής πινακίδας απαγόρευσης εισόδου παντός οχήματος στην ανώνυμη δημοτική οδό έμπροσθεν του σχολείου, κατά τις ώρες 07:50-08:20 και 13:50-14:20,
· του αριθμ.πρωτ. 2268/15-07-2011 εγγράφου της Δ/νσης Τεχνικών Υπηρεσιών, με το οποίο η εν λόγω αίτηση εστάλη στη Δ.Κ. Πύργου,
· του αριθμ.πρωτ. 2501/10/1195-α εγγράφου του Τμήματος Τροχαίας Πύργου στο οποίο αναφέρεται ότι …… η υπηρεσία μας συνηγορεί και προτείνει την τοποθέτηση δύο -2- ρυθμιστικών πινακίδων Ρ-7 (απαγορεύεται η είσοδος σε όλα τα οχήματα) στην είσοδο της ανωνύμου αδιεξόδου δημοτικής οδού που διέρχεται προ της κύριας κεντρικής εισόδου του 7ου δημοτικού σχολείου και στο ύψος της διασταύρωσής της με την ενταύθα οδό Αλφειού, κατά τις ώρες 07:50-08:20 και 13:50-14:20 (επί των ρυθμιστικών πινακίδων Ρ-7 να αναγραφούν οι συγκεκριμένες ώρες απαγόρευσης) και
· της 90/2011 απόφασης της Δημοτικής Κοινότητας Πύργου με την οποία εισηγείται θετικά επί της εν λόγω αίτησης 

εισηγείται στο Δημοτικό Συμβούλιο τη λήψη απόφασης για την τοποθέτηση δύο -2- ρυθμιστικών πινακίδων Ρ-7 (απαγορεύεται η είσοδος σε όλα τα οχήματα) σύμφωνα με το προαναφερόμενο έγγραφο του Τμήματος Τροχαίας Πύργου και την προαναφερόμενη απόφαση της Δημοτικής Κοινότητας Πύργου.»

Κατόπιν αυτών ο Πρόεδρος κάλεσε το σώμα να αποφασίσει επί της ανωτέρω εισήγησης.


Το Δημοτικό Συμβούλιο Πύργου λαμβάνοντας υπόψη:
1. Τις διατάξεις του άρθρου 79 του ΚΔΚ (Ν.3463/2006) περί κανονιστικών αποφάσεων
2. Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄ «ΠΟΙΟΤΗΤΑΣ ΖΩΗΣ & ΕΥΡΥΘΜΗΣ ΛΕΙΤΟΥΡΓΙΑΣ ΠΟΛΕΩΝ &ΟΙΚΙΣΜΩΝ», όπως συμπληρώθηκε με το άρθρο 94 του Ν.3852/2010
3. Την 90/2011 απόφαση της Δ.Κ. Πύργου (πρακτικό με α.α.11/20-07-2011) 

4. Την 70/2011 απόφαση της Ε.Π.Ζ. (πρακτικό με α.α. 9/22-07-2011)
α π ο φ α σ ί ζ ε ι
ομόφωνα, εγκρίνει την τοποθέτηση δύο -2- ρυθμιστικών πινακίδων Ρ-7 (απαγορεύεται η είσοδος σε όλα τα οχήματα) στην είσοδο της ανωνύμου αδιεξόδου δημοτικής οδού που διέρχεται προ της κύριας κεντρικής εισόδου του 7ου δημοτικού σχολείου Πύργου και στο ύψος της διασταύρωσής της με την ενταύθα οδό Αλφειού.

Η απαγόρευση ισχύει κατά τις ώρες 07:50-08:20 και 13:50-14:20.

Επί των ρυθμιστικών πινακίδων Ρ-7 να αναγραφούν οι προαναφερόμενες ώρες απαγόρευσης.

Οι κ.κ. Παναγιώτης Σκαρτσιάρης, Δημοτικός Σύμβουλος και Γεώργιος Λαμπρόπουλος, Αντιπρόεδρος της Δημοτικής Κοινότητας Πύργου κατά την ψηφοφορία του θέματος βρέθηκαν απόντες.

Η παρούσα απόφαση έλαβε αύξοντα αριθμό 339/2011.
Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

  Ο ΓΡΑΜΜΑΤΕΑΣ
 Ε. ΚΑΝΝΗΣ                                                                   Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος, 19-09-2011
Ο ΔΗΜΑΡΧΟΣ

Μ.Ε.Δ. 

